Z:gnu-www-ja-edu-system-india--616348-The second central scheme is t/hr

Drugi središnji nacrt je Indijski certifikat srednjoškolskog obrazovanja (engl. Indian Certificate of Secondary Education, ICSE). Čini se kako je to pokrenuto kao zamjena za Certifikat škole u Cambridgeu (engl. Cambridge School Certificate). O ideji je raspravljano na konferenciji održanoj 1952. godine pod predsjedanjem Maulane Abula Kalama Azada, ministra obrazovanja. Glavna svrha konferencije bila je razmotriti zamjenu inozemnog ispita za Certifikat škole u Cambridgeu Sveindijskim ispitom (engl. All India Examination). U listopadu 1956. godine, na sastanku Međudržavnog vijeća za anglo-indijsko obrazovanje (engl. Inter-State Board for Anglo-Indian Education), prihvaćen je prijedlog za osnivanjem Indijskog savjeta koji bi upravljao ispitima lokalnog ispitnog konzorcija sveučilišta iz Cambridgea u Indiji i savjetavao konzorcij o najboljem načinu usvajanja njihovih ispita za potrebe zemlje. Inauguralni sastanak Savjeta održan je 3. studenog 1958. godine. U prosincu 1967. godine Savjet je registriran kao Društvo sukladno Zakonu o registraciji društava iz 1860. godine. Savjet je naveden u Zakonu o školskom obrazovanju Delhija 1973. godine, kao tijelo koje provodi ispite za javnost. Velik broj škola širom zemlje sada je pridružen Savjetu. Sve su to privatne škole i većinom skrbe o djeci iz bogatih obitelji.